དེ་ལྟར་ངས་༧གོང་ས་མཆོག་ལ་དུས་ནམ་ཡང་སྐྱོན་བརྗོད་བྱེད་མེད།གང་ཡིན་ཟེར་ན།ང་ཁོང་དང་ད་དུང་ཆོས་ཀྱི་དམ་ཚིག་ཡོད།ང་མི་ཚེའི་ནང་སྐད་གྲགས་ཆེན་པོ་དེ་འདྲ་རྩ་བ་ཉིད་ནས་ཆགས་འདོད་མེད།ངའི་མི་ཚེའི་ནང་གི་གལ་གནད་ཆེ་ཤོས་དེ།༧རྒྱལ་བ་རིན་པོ་ཆེའི་གསུང་ཆོས་ལ་ཡང་ནས་ཡང་དུ་བཅར་ནས།གསུང་ཆོས་ནང་མི་འདྲ་མི་འདྲ་ཐུབ།དེ་ནས་ཞྭ་མོ་རྫིག་པོ་ཞིག་གྱོན་ནས་དཔར་རྒྱབ།དེ་ནས་ཁྱེད་ཚོ་ཡོད་སར་ཡོང་ནས།ང་བླ་མ་ཆེན་པོ་རེད།ང་༧རྒྱལ་བ་རིན་པོ་ཆེའི་གསུང་ཆོས་ལ་ཕྱིན་པ་ཡིན།ཞེས་ཟེར་ནས།རྒྱལ་ཁབ་ཆབ་སྲིད་དང་འབྲེལ་བའི་བསམ་བློ་བཏང་བ་དང་།དེ་དང་འབྲེལ་བའི་ལས་ཀ་བྱེད་ནས་མི་གཞན་དང་དམག་བརྒྱག་འདོད་སྙིང་ཐག་པ་ནས་བསམ་བློ་མེད།ང་ལས་དེ་ཚོ་ལ་དགའ་པོ་མེད།བཅོམ་ལྡན་འདས་ཀྱི་ན་བཟའ་གྱོན་ནས།སྐྲ་གཞར།རབ་བྱུང་གིས་སྡོམ་པ་ཞུས་ཏེ།ངའི་ཚེ་གཅིག་གི་ལས་དོན་གཙོ་བོ་ཆེ་ཤོས་ནི།སངས་རྒྱས་ཀྱི་ཆོས་ཉམས་ལེན་བྱེད་ནས།བྱམས་སྙིང་རྗེ་དང་།བྱུང་ན་བྱང་ཆུབ་སེམས་ཀྱི་ལྟ་བ་སོགས་སྒོམ་སྟེ་སེམས་ཀྱི་སྒྲིབ་པ་ཐམས་ཅད་སྤང་ནས།སྟོང་ཉིད་ཀྱི་རང་བཞིན་རྟོགས།ངས་མི་ཚེའི་ནང་གི་དམིགས་ཡུལ་ནི་བླ་མའི་བཀའ་སྒྲུབ་ནས་ཁོང་གིས་གནང་བའི་ཉམས་ལེན་འགྲུབ་པར་བྱེད་ཀྱིན་ཡིན།གཅིག་ནི་རྡོ་རྗེ་ཤུགས་ལྡན་བསྟེན་གསོལ་དེ་རེད།འདི་ངའི་དམིགས་ཡུལ་གཙོ་བོ་དེ་ཡིན།དེ་ལྟར་ང་དང་ལས་ཀྱི་འབྲེལ་བ་ཡོད་པ་རྣམས་ལའང་ངས་དེ་བཞིན་སློབ་ཀྱིན་ཡིན།ངས་སོ་སོའི་བླ་མ་ནས་གང་སྦྱང་པ་དེ་ང་དང་ལས་ཀྱི་ཐོག་ནས་འབྲེལ་བ་ཡོད་པ་རྣམས་ལ་འཁྲིད་ཀྱིན་ཡིན།དེ་མ་གཏོགས་ང་རང་སོ་སོས་བཟོས་ནས་བཤད་ཀྱིན་མེད།